Асабісты фонд Максіма Танка – адзін з самых аб’ёмных у Беларускім дзяржаўным архіве-музеі літаратуры і мастацтва. Ён складаецца з 6 вопісаў і налічвае 2003 адзінкі захоўвання за 1912 – 1998 гг. Гэта – шматлікія рукапісы твораў паэта, матэрыялы да яго біяграфіі, фотаздымкі, лісты М. Танку ад дзеячаў літаратуры і мастацтва розных краін. Да матэрыялаў фонду актыўна звяртаюцца даследчыкі жыцця і творчасці пісьменніка, укладальнікі яго Збору твораў.